Hos 1 | Ndebele | STEP | Ilizwi le Nkosi lafika kuHoseya indodana kaBeyeri ensukwini zaboUziya loJothamu loAhazi loHezekhiya, amakhosi akoJuda, lensukwini zikaJerobowamu indodana kaJowasi inkosi yakoIsrayeli.UmkaHoseya labantwana bakhe1 Ilizwi le Nkosi lafika kuHoseya indodana kaBeyeri ensukwini zaboUziya loJothamu loAhazi loHezekhiya, amakhosi akoJuda, lensukwini zikaJerobowamu indodana kaJowasi inkosi yakoIsrayeli.2Lapho i Nkosi iqalisa ukukhuluma ngoHoseya yathi kuye: Hamba uyethatha umfazi oliwule, uzale abantwana bokuwulwa; ngoba ilizwe leli liyawula kakhulu ngokudela i Nkosi. 3UHoseya wasehamba wathatha uGomeri indodakazi kaDibilayimi; wakhulelwa, wamzalela indodana. 4I Nkosi yasisithi kuye: Ithe ibizo layo uthi yiJizereyeli, ngoba kuseseyisikhatshana ngizaphindisela igazi leJizereyeli phezu kwendlu kaJehu, ngiwuqede umbuso wakoIsrayeli. 5Ngalolosuku ngizakwephula idandili likaIsrayeli esigodini seJizereyeli.6UGomeri wabuya wakhulelwa, wazala indodakazi. Yathi kuHoseya: Ithe ibizo uthi nguLoruhama, ngoba kangisayikuyihawukela indlu kaIsrayeli ukuze ngibathethelele. 7Kodwa ngizahawukela indlu yakoJuda, ngibakhulule nge Nkosi uNkulunkulu wabo; njalo kangiyikubakhulula ngedandili, loba ngenkemba, loba ngempi, ngamabhiza, kumbe ngabagadi bamabhiza.8Esekhunyuliwe ebeleni uLoRuhama, wabuya wakhulelwa nguGomeri, wazala indodana. 9Yathi kuHoseya: Ithe ibizo uthi nguLoAmi, ngoba kalisibo abantu bami, lami kangisuye uNkulunkulu wenu.10Kanti ubunengi babantwana bakoIsrayeli buzakuba ngangetshebetshebe lolwandle elingeke lilinganiswe loba libalwe. Endaweni yokuthi kuthiwe kibo: Kalisibo abantu bami; kuzakuthiwa kibo: Lingamadodana kaNkulunkulu ophilayo. 11Abantwana bakoJuda labantwana bakoIsrayeli bazabuthana ndawonye, bazikhethele umkhokheli abe munye, bagcwale baze beqe imingcele yelizwe. ngoba luzakuba lukhulu usuku lweJizereyeli.
